Η δημόσια και ιδιωτική υγεία δεν ανταποκρίνονται στις προκλήσεις της σύγχρονης εποχής. Τα φαινόμενα της πτώχευσης και του κοινωνικού αποκλεισμού,  λόγω αδυναμιών του συστήματος, διεύρυναν τα προβλήματα της ιατρικής πρόνοιας. Σε αυτό το πλαίσιο, κάθε Ιατρικός Σύλλογος, ως ανώτερος Ιατρικός θεσμός θα πρέπει να φροντίσει επαρκώς για την προστασία των συναδέλφων.

Το ψηφοδέλτιο μας δεν διαχωρίζει τους ιατρούς σε  νοσοκομειακούς, ιδιώτες, αγροτικούς , οικογενειακούς, ειδικευόμενους, συμβεβλημένους με τον ΕΟΠΥ ή σε ιατρούς που ασχολούνται με τη ιατρική του τουρισμού, αφού το ιατρικό σώμα του Ι.Σ.Κ. θα πρέπει  να συνεχίσει να είναι ένα και μόνο ένα, στηρίζοντας την ομαδικότητα, συναδελφικότητα και ευγενή άμιλλα.

Η Νέα Ιατρική Πορεία, ως υποψήφιος συνδυασμός για το επόμενο Δ.Σ. του Ιατρικού Συλλόγου της Κέρκυρας, δεσμεύεται και παρουσιάζει επισήμως τις προτάσεις της σε θέματα που απασχολούν τον κλάδο αλλά και την κοινωνία μας.

1.Κάθε ιατρείο και πολυιατρείο Θα φέρει την *Πιστοποίηση Νόμιμου Ιατρείου* από τον ΙΣΚ, όπως ίσχυε και στο παρελθόν, όπως ισχύει και σήμερα σε άλλους Ιατρικούς Συλλόγους για παράδειγμα στον Ι. Σ. Αθηνών. Αυτό το σύστημα πιστοποίησης ισχύει πανευρωπαϊκά, και στόχος του είναι να προστατέψει τους ασθενείς αλλά και να κατοχυρώσει τους Ιατρούς και τα Ιατρεία, καθώς δεν μπορεί ο καθένας ανεξέλεγκτα να λειτουργεί τέτοιες δομές χωρίς πιστοποίηση.

2. Στα αιτήματα αδειοδότησης ιατρείων θα δίνεται προ – έγκριση καταλληλότητας χώρου σε συνεργασία με τον συνεργαζόμενο Πολιτικό Μηχανικό του ΙΣΚ, στα πλαίσια καθοδήγησης και συμβουλών πριν την ενοικίασης χώρου και την έναρξη εργασιών διαμόρφωσης χώρων των ιατρείων.

3.Η Νομική Υπηρεσία του ΙΣΚ, θα είναι στις υπηρεσίες όλων των μελών του, για οποιοδήποτε ερώτημα και καθοδήγηση. Θα παρέχει ουσιαστική στήριξη στη νέα απειλή κατά συναδέλφων, αυτή της ιατρικής αμέλειας και το κυνήγι για malpractice.

4. Ο ΙΣΚ, θα προβεί σε όλες τις απαραίτητες ενέργειες για την συνέχιση και περαιτέρω πληροφόρηση περί Προστασίας Προσωπικών Δεδομένων GDPR (Καν. Ε.Ε.2016/679) . Η συμμόρφωση στον νέο νόμο, προβλέπει την λήψη τεχνικών μέτρων ασφάλειας που δεν είναι επαρκή, με αποτέλεσμα να υπάρχει κίνδυνος επιβολής σημαντικών διοικητικών κυρώσεων σε βάρος των Υπευθύνων Προστασίας Δεδομένων (DPO). Για το σκοπό αυτό θα οργανωθούν ειδικά σεμινάρια από εξειδικευμένους  και πιστοποιημένους νομικούς και θα υπάρχει επίσης δυνατότητα παρακολούθησης εξ αποστάσεως.

5. Από την πλευρά του ΙΣΚ θα γίνει προσπάθεια συνεργασίας Ιδιωτικού και Δημόσιου Φορέα στην Κέρκυρα για την κάλυψη αναγκών ειδικοτήτων μη διαθέσιμων στο ΓΝΚ από ιδιώτες.

6.Επίσης θα γίνει προσπάθεια κάλυψης ιατρικών αναγκών με καθημερινή λίστα εφημερευόντων ιατρών, όλων των ενδιαφερόμενων ειδικοτήτων για όσους συναδέλφους επιθυμούν. Σχετική ανάρτηση θα υπάρχει στο site του συλλόγου, καθώς και σχετική ενημέρωση από ηχογραφημένο μήνυμα στο τηλεφωνικό κέντρο του ΙΣΚ.

7. Θα ενισχυθεί η συνεχής εκπαίδευση των μελών του ΙΣΚ, με σεμινάρια υπό την αιγίδα του Συλλόγου σε ALS, ILS, BLS, ΑTLS. Θα γίνει προσπάθεια έναρξης μετεκπαιδευτικού προγράμματος Επείγουσας Προνοσοκομειακής Ιατρικής του ΕΚΑΒ στην Κέρκυρα με πιστοποίηση και μοριοδότηση.

8. Έμπρακτη στήριξη των νέων ιατρών –ειδικευομένων παρακολουθώντας το βαθμό εκπαίδευσης τους στο Νοσοκομείο και διεκδικώντας καλές συνθήκες εργασίας, όπως ίση κατανομή αδειών, ρεπό μετά τις εφημερίες και έγκαιρη πληρωμή οφειλών από εφημερίες.

9. Συμπαράσταση και αρωγή στον αγώνα των γενικών ιατρών οι οποίοι αυτή τη στιγμή με εντέλλεσθε της 6ης ΥΠΕ κάνουν τις μισές ημέρες του μήνα ( 15 ημέρες του μήνα ) εφημερίες στο τμήμα επειγόντων περιστατικών του Νοσοκομείου αφήνοντας μεγάλο κενό και αποδυναμώνοντας την πρωτοβάθμια φροντίδα υγείας. Περιορισμός στις συνεχείς τοποθετήσεις Γενικών Ιατρών για κάλυψη κενών του νοσοκομείου πέραν των αρμοδιοτήτων τους . Βελτίωση συνθηκών εργασίας στα Κέντρα Υγείας.

10. Ο ΙΣΚ στα πλαίσια των δυνατοτήτων του θα πραγματοποιήσει όλες τις απαραίτητες ενέργειες για την άμεση στελέχωση των ΤΕΠ του ΓΝΚ με εξειδικευμένο ιατρικό, νοσηλευτικό και λοιπό προσωπικό με αυτοδύναμη λειτουργία εκτός των κλινικών του Νοσοκομείου. Προκειμένου να λυθεί το πάγιο πρόβλημα  εξυπηρέτησης του κοινού στα ΤΕΠ του νοσοκομείου πρέπει να δοθεί προτεραιότητα στην δημιουργία κέντρου διαλογής με εξειδικευμένους, γενικούς ιατρούς ανεξάρτητο από τα ΤΕΠ. Η λειτουργία του θα καθορισθεί εξ αρχής με καθηκοντολόγιο.

11. Άμεση παρέμβαση του ΙΣΚ για το θέμα των οικογενειακών ιατρών, μια σημαντική θεσμική αλλαγή χωρίς όμως να έχει πραγματοποιηθεί κατάλληλη προετοιμασία, χωρίς κατάλληλη κτηριακή υποστήριξη, χωρίς το απαραίτητο ιατρικό και λοιπό προσωπικό και τέλος χωρίς τη σύμφωνη γνώμη του ΠΙΣ και των τοπικών Ιατρικών Συλλόγων.

12. Επαναφορά, συνέχιση και ενίσχυση του ειδικού ταμείου αλληλεγγύης συναδέλφων.

13. Σχετικά με την ετήσια συνδρομή θα καθιερωθεί έκπτωση για προπληρωμή του ποσού.

14. Ανάδειξη των ιδιωτικών περιφερειακών ιατρείων και δραστηριοποίηση τους στον τομέα του τουρισμού, ως θεμελιώδης βάση στην προσπάθειας έναρξης ιατρικού τουρισμόυ και ανάδειξη του νησιού μας ως ένα από τους πιο ιατρικά ασφαλείς τουριστικούς προορισμούς.

15. Εξάντληση όλων των δυνατοτήτων του Ιατρικού Συλλόγου για την προάσπιση της δημόσιας υγείας, βάση του νομικού πλαισίου. Ενημέρωση των αρμοδίων αρχών καθώς επίσης και των συμπολιτών μας σχετικά με την επικινδυνότητα της προκαλούμενης από τα σκουπίδια μόλυνσης.

**ΔΙΟΙΚΗΤΙΚΟ ΣΥΜΒΟΥΛΙΟ**

ΒΛΑΧΟΣ ΕΥΑΓΓΕΛΟΣ-ΓΕΩΡΓΙΟΣ, Γενικός Ιατρός

ΒΛΑΧΟΥ ΙΛΙΑΝΑ-ΣΟΦΙΑ, Νευρολόγος

ΓΕΩΡΓΑΤΟΥ ΚΟΡΙΝΑ, Ψυχίατρος

ΜΑΣΤΟΡΑΣ ΣΠΥΡΙΔΩΝ, Ορθοπεδικός

ΟΒΑΛΕΣ ΚΩΝ/ΝΟΣ, Νευρολόγος

ΠΟΛΥΜΕΝΑΚΟΣ ΔΗΜΗΤΡΙΟΣ, Μαιευτήρας - Γυναικολόγος

ΠΟΥΛΗΣ ΑΛΕΞΑΝΔΡΟΣ-ΣΠΥΡΙΔΩΝ, Παθολόγος

ΧΕΙΜΑΡΙΩΤΗΣ ΒΑΣΙΛΕΙΟΣ, Ορθοπεδικός

ΧΡΥΣΙΚΟΠΟΥΛΟΣ ΧΑΡΑΛΑΜΠΟΣ, Ακτινοδιαγνώστης

**ΠΙΣ**

ΜΑΣΤΟΡΑΣ ΣΠΥΡΙΔΩΝ, Ορθοπεδικός

ΟΒΑΛΕΣ ΚΩΝ/ΝΟΣ, Νευρολόγος